Săptămâna viitoare, elevii claselor primare intră în vacanţă. Elevă în clasa întâi: "O să merg la after să fac teme, dar şi să mă distrez".
Săptămâna viitoare copiii de la clasele primare intră în vacanţă. After school-urile rămân deschise ca să vină în ajutorul părinţilor. Diana, elevă: O să merg la after să fac teme, dar şi să mă distrez.
Diana Moruş este elevă în clasa întâi şi preferă ca săptămâna viitoare, când are vacanţă, să meargă zi de zi la after school. Îţi spune că nu vrea să stea în casă, ocazie numai bună ca să recupereze din materia pierdută. Vrea să lucreze suplimentar la română şi matematică, deși nu sunt materiile ei preferate. Diana Moruş, elevă: "O să mă duc la After, am antrenamente. am atletism de la 18 până la 19. Şi dans de la 17 până la 18. Ca să nu stau acasă şi să mă plictisesc pentru că uneori mama mai are de muncă. Să nu mă mişc ar fi greu pentru mine. Ora mea preferată e mai mult sportul. La română e puţin obositor că mă doare mâna când scriu că îmi face rană, la matematică mă mai încurc eu.".